
  
    

    
      

      
        
      
    
  


  [image: logo]


  


  


  Agatha Christie


  


  Vražda v Orient exprese


  


  


  Ukážka z elektronickej knihy


  formát EPUB


  


  
    Vydal Slovenský spisovateľ, a. s.


    Vajnorská 128, 831 04 Bratislava 3


    E-mail: slovenskyspisovatel@slovenskyspisovatel.sk


    www.slovenskyspisovatel.sk


    Zodpovedná redaktorka Vladimíra Šimová


    Vytlačila Neografia, a. s., Martin


    


    


    Zanglického originálu Agatha Christie: Murder on the Orient Express,


    ktorý vyšiel vo vydavateľstve The Berkley Publishing Group,


    a division of Penguin Group (USA) Inc., New York 2004,


    preložila Katarína Jusková.


    


    


    Tento príbeh je vymyslený. Všetky mená, postavy, miesta a udalosti sú výplodom autorkinej


    fantázie alebo sú použité fiktívne. Akákoľvek podobnosť so skutočnými osobami,


    žijúcimi alebo mŕtvymi, obchodnými inštitúciami, udalosťami či miestami je náhodná.


    


    


    


    


    Na obálke atitulnom liste je použité oficiálne logo Agathy Christie.


    


    Agatha Christie® Poirot® Murder on the Orient Express


    Copyright © 2009 Agatha Christie Limited (a Chorion Company).


    All rights reserved.


    Murder on the Orient Express was first published in 1934.


    


    Translation © Katarína Jusková 2012


    Cover Design © Dušan Grečner 2012


    Cover Photo © isifa.com


    Slovak Edition © Slovenský spisovateľ, Ltd, 2012


    


    ISBN 978-80-220-1697-1

  


  


  Vytvorenie elektronickej verzie Dibuk, s. r. o., 2012


  


  


  


  


  


  


  
    Venujem M. E. L. M.


    Arpachiya 1933

  


  
    


    


    


    OSOBY


    


    Inšpektor Hercule Poirot


    Belgický detektív demonštruje účinné vyšetrovacie postupy zoči- -voči vrahovi vmedzinárodnom exprese.


    Riaditeľ monsieur Bouc


    Zástupca Compagnie Internationale des Wagons Lits, spoločnosti spravujúcej lôžkové vozne, zatiahne priateľa Poirota do vyšetrovania záhadného zločinu.


    Sprievodca Pierre Michel


    Má na starosti vozeň so zločincom.


    Lekár Dr. Constantine


    Vynesie záver, že vrahova pravá ruka nevedela, čo robí sobeťou ľavá.


    


    Obeť apodozriví


    


    Mary Debenhamová


    Anglická vychovávateľka, strohá a uhladená ako jej účes.


    Plukovník Arbuthnot


    Jeho francúzština je obmedzená, ale verbálna obrana vslovnom súboji sBelgičanom pohotová.


    Hector MacQueen


    Tajomník par excellence - ovláda niekoľko jazykov.


    Edward Samuel Ratchett


    Tento pseudofilantrop je skôr zloduch ako dobrák.


    Antonio Foscarelli


    Z počerného, napohľad nebezpečného Taliana sa valia informácie ako krv zrán obete.


    Edward Henry Masterman


    Tichý, korektný, zdržanlivý muž spovýšeneckým, nesúhlasným výrazom na tvári, typickým pre dobre vycvičeného anglického sluhu.


    Cyrus Hardman


    Obchodný cestujúci z Ameriky, ktorý vie viac, ako hovorí, ahovorí viac, ako vie.


    Kňažná Dragomirovová


    Ruská grande dame, majiteľka nápadného perlového náhrdelníka, pôsobiaceho rovnako nehodnoverne ako jej historka.


    Greta Ohlssonová


    Zdravotná sestra zo Švédska sovčou tvárou - ako posledná videla obeť živú.


    Pani Hubbardová


    Typická americká matróna - má plno rečí, ale jej maniere prezrádzajú viac ako slová.


    Hildegarde Schmidtová


    Komorná ruskej kňažnej - zapadne až po uši do vražednej hry chemin de fer.


    Gróf Andrényi


    Na maďarskom veľvyslanectve lipne väčšmi ako veľvyslanectvo na ňom.


    Grófka Andrényiová


    Najmladšia anajkrajšia podozrivá, odrezaná od sveta.

  


  


  
    PRVÁ ČASŤ


    


    Fakty


    


    


    VÝZNAMNÝ CESTUJÚCI VTAURUS EXPRESE


    


    Sýria, päť hodín ráno, zima. Na nástupišti vAleppe stál vlak uvádzaný vcestovných poriadkoch pod honosným názvom Taurus expres. Boli to vlastne dva obyčajné vozne pre cestujúcich, jedálny vozeň skuchyňou alôžkový vozeň.


    Pri schodíkoch lôžkového vozňa stál mladý francúzsky poručík vštramáckej uniforme azhováral sa smalým zababušeným mužíkom - bolo zneho vidieť iba zružovenú špičku nosa akonce vykrútených fúzov.


    Poručík Dubosc aj vtreskúcej zime statočne plnil nezávideniahodnú úlohu odprevadiť na stanicu významného cudzinca. Usilovne doloval zmozgu zdvorilé vety vuhladenej francúzštine. Netušil, očo presne išlo. Povrávalo sa všeličo - ako vždy vpodobných prípadoch. Generál - jeho nadriadený - mal čoraz horšiu náladu. Apotom sa zničoho nič zjavil neznámy Belgičan - očividne pricestoval až zAnglicka. Po týždni plnom nevysvetliteľného napätia prišlo kviacerým prekvapujúcim udalostiam. Vysokopostavený dôstojník spáchal samovraždu, ďalší dôstojník nečakane odstúpil zfunkcie, zniekoľkých ustarostených tvárí sa vytratilo napätie azopár bezpečnostných opatrení sa zmiernilo. Agenerál zrazu omladol odesať rokov.


    Dubosc náhodou zachytil časť rozhovoru medzi ním acudzincom. „Zachránili ste nás, mon cher!“ vyhŕkol dojato generál, mohutné bajúzy sa mu zachveli. „Zachránili ste česť francúzskej armády - zabránili ste krviprelievaniu! Neviem, ako sa vám poďakovať, že ste nám vyšli vústrety aunúvali sa do takej diaľky...“


    Cudzinec (menom Hercule Poirot) po pohotovej odpovedi dodal: „Ako by som mohol zabudnúť, že ste mi okrem iného kedysi zachránili život?“ Nasledovala rovnako pohotová odpoveď generála, popierajúca akékoľvek vlastné zásluhy vminulosti, kde nechýbala francúzska vlasť, Belgicko, sláva, česť apodobne. Tá napokon vyústila do vzájomného srdečného objatia arozhovor sa skončil.


    Poručík Dubosc dosiaľ nebol ztoho všetkého múdry, ale to mu nebránilo zhostiť sa úlohy odprevadiť pána Poirota kvlaku shorlivým oduševnením mladého oficiera so sľubnou kariérou.


    „Dnes je nedeľa,“ poznamenal. „Zajtra, vpondelok večer, budete vIstanbule.“


    Túto poznámku nevypustil zúst prvý raz. Rozhovory na nástupištiach pred odchodom vlaku sa od seba veľmi nelíšia.


    „Áno,“ prikývol Poirot.


    „Zrejme sa tam zdržíte niekoľko dní...“


    „Mais oui. VIstanbule som ešte nikdy nebol. Bol by hriech nevyužiť to - comme ça.“ Malý mužík luskol prstami. „Nikam sa neponáhľam - pobudnem tam zopár dní ako turista.“


    „La Sainte Sophie stojí za to,“ povedal poručík Dubosc, hoci spomínaný chrám jakživ nevidel.


    Nástupište so zavýjaním vymietol mrazivý závan vetra. Oboch mužov striaslo. Poručíkovi Duboscovi sa podarilo nenápadne zaškúliť na hodinky. Opäť päť. Už len päť minút! Vnádeji, že jeho spoločník si nič nevšimol, rýchlo dodal: „Vtomto ročnom období ľudia veľmi necestujú.“ Zdvihol zrak koknám lôžkového vozňa.


    „Nie,“ uznal Poirot.


    „Dúfajme, že Taurus nezaveje.“


    „Stáva sa to?“


    „Občas. Tohto roku sa to ešte nestalo.“


    „Dúfajme, že sa to nestane ani teraz,“ povedal Poirot. „Poveternostné správy zEurópy znejú hrozivo.“


    „Veru. Balkán je zavalený snehom.“


    „Údajne aj Nemecko.“


    „Eh bien,“ poponáhľal sa poručík Dubosc, aby reč nestála. „Zajtra večer osedem štyridsať budete vKonštantínopole.“


    „Oui,“ prisvedčil Poirot azúfalo dodal: „La Sainte Sophie je naozaj krásna.“


    „Veľkolepá!“


    Roleta na okne nad nimi vyletela nahor,zkupé vyzrela mladá žena.


    Mary Debenhamová takmer oka nezažmúrila od štvrtka, keď odcestovala zBagdadu. Ani vo vlaku do Kirkuku, ani vútulku vMosule, ba ani poslednú noc sa nevyspala. Zunovaná polihovaním vdusnom, prekúrenom kupé sa zdvihla zlôžka apristúpila koknu.


    Zrejme sú vAleppe. Výhľad, prirodzene, nestál zaveľa. Dlhé, slabo osvetlené nástupište, ktorým sa rozliehali prenikavé, hašterivé hlasy Arabov náhliacich sa bohviekam. Dvaja muži pod jej oknom sa zhovárali po francúzsky. Francúzsky dôstojník amalý chlapík sobrovskými fúzmi. Tvárou jej preletel úsmev. Ešte nikdy nevidela takého zababušenca. Vonku je akiste psia zima. Preto vo vlaku kúria ani besní. Chcela spustiť okno nižšie, ale nedalo sa.


    Sprievodca vlôžkovom vozni podišiel kdvom mužom. Vlak odchádza, upozornil ich, monsieur by mal nastúpiť. Malý mužík si zložil klobúk. Akú má vajcovitú hlavu! Mary Debenhamovej napriek starostiam opäť preletel tvárou úsmev. Takého komického trpaslíka nemôže nik brať vážne!


    Poručík Dubosc sa lúčil. Svedomito premyslený rozlúčkový prejav- kvetnatý auhladený - vytiahol vposlednej chvíli.


    Monsieur Poirot sa nedal zahanbiť,odpovedal vpodobnom duchu.


    „En voiture, monsieur,“ posúril ho sprievodca.


    Monsieur Poirot sľútostivým výrazom na tvári zdráhavo nastúpil do vlaku so sprievodcom za pätami azakýval poručíkovi. Dubosc zrazil podpätky apredpisovo odzdravil. Vlakom myklo apomaly sa pohol.


    „Enfin, konečne!“ zašomral si popod nos Hercule Poirot.


    „Bŕŕŕ,“ striaslo poručíka Dubosca, keď si uvedomil, aká je zima.


    „Voila', monsieur!“ Sprievodca zahrnul širokým gestom elegantné kupé aúhľadne uloženú batožinu. „Kufor som vám dal sem.“ Veľavravne vystrel ruku.


    Hercule Poirot do nej vložil poskladanú bankovku.


    „Merci, monsieur,“ povedal sprievodca ahorlivo dodal: „Mám vaše lístky, monsieur. Prosím si aj pas, ak budete taký dobrý. Cestu chcete prerušiť vIstanbule, ak sa nemýlim...“


    Hercule Poirot prikývol. „Teraz nemáte veľa ľudí, však?“


    „Nie, monsieur. Okrem vás len dvoch. Plukovníka cestujúceho zIndie amladú anglickú dámu cestujúcu zBagdadu. Bude si monsieur ešte niečo želať?“


    Monsieur požiadal omalú fľašku Perrieru.


    Opiatej ráno nie je najpríjemnejšie nasadať do vlaku. Do svitania ostávali dve hodiny. Hercule Poirot, svedomím, že vnoci sa poriadne nevyspal, aspocitom úspešne splnenej chúlostivej misie sa schúlil vkúte do klbka azaspal.


    Zobudil sa opol desiatej abez meškania sa vybral do jedálneho vozňa na šálku horúcej kávy.


    Sedel tam iba jeden zákazník - mladá anglická dáma, tú zrejme spomínal sprievodca. Vysoká štíhla tmavovláska, asi dvadsaťosemročná. Pokojná vecnosť, sakou konzumovala raňajky apožiadala čašníka, aby jej dolial kávu, prezrádzala svetáčku zvyknutú na cestovanie. Na sebe mala praktické tmavé šaty zľahkej látky, vhodné do prekúreného vlaku.


    Hercule Poirot nemal inú prácu, atak ju zdlhej chvíle po očku pozoroval. Usúdil, že mladá žena sa vie oseba postarať, kamkoľvek ju vietor zaveje. Vyžarovalo znej zdravé sebavedomie aenergia. Páčili sa mu prísne, pravidelné črty tváre ajemná biela pleť. Páčili sa mu aj lesklé čierne úhľadne zvlnené vlasy aoči - sivé, chladné, akoby neosobné. Dospel však kzáveru, že je priveľmi triezva ašikovná, aby sa dala nazvať jolie femme.


    Vtedy vošla do jedálneho vozňa ďalšia osoba - vysoký muž medzi štyridsiatkou apäťdesiatkou, štíhly, stmavou pleťou avlasmi trochu prešedivenými na sluchách.


    „Plukovník zIndie,“ zašomral si popod fúzy Poirot.


    Muž pozdravil dievča sľahkým úklonom: „Dobré ráno, slečna Debenhamová.“


    „Dobré ráno, pán plukovník.“


    Plukovník Arbuthnot zovrel operadlo stoličky naproti mladej žene. „Smiem?“ spýtal sa.


    „Samozrejme, nech sa páči.“


    „Raňajky nie sú vždy najvhodnejší čas na konverzáciu.“


    „Máte pravdu, ale nehryziem.“


    Plukovník si sadol. „Hej, chlapče!“ zavolal panovačne na čašníka. Objednal si vajcia akávu.


    Nakrátko sa pristavil roztržitým zrakom na Poirotovi, potom ľahostajne preniesol pohľad inam. Poirot, dobrý znalec Angličanov, usúdil, že vduchu si povedal: Ďalší otravný cudzinec.


    Ani jednému zdvoch Angličanov verných svojej povesti nebolo veľmi do reči. Vymenili si niekoľko zbežných poznámok, potom sa mladá žena zdvihla od stola avrátila sa do svojho kupé.


    Cez obed opäť sedeli za jedným stolom aani tentoraz nevenovali cudzincovi pozornosť. Viedli však živší rozhovor ako pri raňajkách. Plukovník Arbuthnot rozprával oPandžábe,iba sem-tam sa spýtal mladej ženy na Bagdad, kde zjavne pracovala ako vychovávateľka. Len čo vyšlo najavo, že majú zopár spoločných priateľov, boli ksebe milší asrdečnejší. Zhovárali sa oakomsi Tommym aReggiem. Plukovník sa zaujímal, či jeho spoločníčka ide rovno do Anglicka ači sa ešte predtým nezastaví vIstanbule.


    „Idem rovno domov.“


    „Nie je to trochu škoda?“


    „Prišla som sem pred dvoma rokmi avIstanbule som strávila tri dni.“


    „Aha. Popravde som rád, že cestujete rovno domov, aspoň budem mať spoločnosť.“ Nešikovne sa uklonil atrochu sa začervenal.


    Nášmu plukovníkovi nie je ľahostajné druhé pohlavie, pomyslel si snemalým pobavením Hercule Poirot. Cestovanie vlakom nie je onič bezpečnejšie ako plavba po mori.


    Slečna Debenhamová zdvorilo, ale akosi silene odvetila, že ju to teší. Hercule Poirot si všimol, že plukovník ju odprevadil do kupé. Keď neskôr vlak uháňal veľkolepou scenériou pohoria Taurus, tí dvaja stáli spolu na chodbe aobdivovali majestátny Ciliciansky priesmyk. Dievča nevdojak vzdychlo.


    Poirot stojaci obďaleč začul, ako si mrmle popod nos: „Aká krása! Kiežby som... kiežby som...“


    „Kiežby ste čo...?“


    „Kiežby som sa znej mohla tešiť!“


    Arbuthnot mlčal. Hranatá čeľusť mu stuhla,tvár sprísnela. „Škoda, že ste nemohli ostať bokom!“ vzdychol.


    „Prestaňte, prosím. Už otom nehovorme.“


    „Dobre.“ Plukovník škaredo zagánil na cudzinca apokračoval: „Nepáči sa mi, že vychovávateľka musí byť vždy poruke tyranským matkám arozmaznaným malým faganom.“


    Zasmiala sa - ale voľajako priškrtene. „Mýlite sa. Pokorná vychovávateľka je prekonaný mýtus. Môžem vás ubezpečiť, že dnes je to presne naopak - rodičia sa boja vychovávateliek.“


    Zavládlo ticho. Arbuthnot sa zrejme hanbil za svoj výlev.


    Čudné divadielko, preletelo hlavou Poirotovi. Neskôr si spomenul na tú myšlienku.


    Do Konye prišli opol dvanástej vnoci. Dvaja Angličania vyšli zvlaku, aby si ponaťahovali údy, aprechádzali sa po zasneženom peróne.


    Hercule Poirot sa uspokojil stým, že sledoval horúčkovitú činnosť na stanici cez okno. Asi po desiatich minútach usúdil, že nezaškodí trochu sa nadýchať čerstvého vzduchu. Starostlivo sa zakrútil do plášťa, vzal si rukávnik ana elegantné topánky natiahol galoše. Takto vystrojený neisto zostúpil na perón avykročil popri vlaku. Prišiel až klokomotíve.


    Začul akési hlasy ato ho upozornilo na dve nejasné postavy vtieni nákladného vagóna.


    „Mary...“ povedal Arbuthnot.


    Mladá žena mu skočila do reči: „Teraz nie. Až neskôr - keď bude po všetkom. Keď to bude za nami... Potom...“


    Poirot sa diskrétne zvrtol apobral sa preč. Napadlo mu... Takmer nespoznal nevzrušený, strohý hlas slečny Debenhamovej. „Čudné,“ zamrmlal si popod fúzy.


    Na druhý deň usúdil, že tí dvaja sa možno pohádali. Takmer spolu neprehovorili. Mladá žena vyzerala napätá. Pod očami mala čierne kruhy.


    Opol tretej popoludní vlak zastal. Zokien sa vystrkovali hlavy. Pri koľajniciach sa zbehla skupinka ľudí aukazovali na čosi pod jedálnym vozňom.


    Poirot vyzrel von oknom aoslovil sprievodcu prechádzajúceho okolo. Keď dostal odpoveď, vtiahol dnu hlavu aobrátil sa. Len-len že nevrazil doMary Debenhamovej; stála tesne za ním.


    „Čo sa stalo?“ vyhŕkla zadychčane po francúzsky. „Prečo stojíme?“


    „Nič zvláštne, mademoiselle. Čosi pod jedálnym vozňom začalo horieť. Nič vážne, hneď to dajú do poriadku. Musia to opraviť. Nemusíte sa báť, verte mi.“


    Prudko mávla rukou, akoby bolo nepodstatné, či je to nebezpečné alebo nie. „Áno, samozrejme. Ale ten čas!“


    „Čo sčasom?“


    „Budeme meškať.“


    „Možno,“ pripustil Poirot.


    „Ale my nesmieme meškať! Vlak má prísť do Haydarpasy ošesť päťdesiatpäť, potom treba prejsť cez Bospor achytiť Simplon Orient expres na druhom brehu odeviatej. Pri hodinovom alebo dvojhodinovom meškaní to nestihneme.“


    „Možno nie,“ uznal Poirot. Ukradomky na ňu zaškúlil. Ruka zvierajúca obločný rám sa jej chvela,pery takisto. „Je to pre vás také dôležité, mademoiselle?“ spýtal sa.


    „Samozrejme. Musím - jednoducho musím chytiť ten spoj.“ Zvrtla sa azamierila po chodbičke kplukovníkovi Arbuthnotovi.


    Obávala sa zbytočne. Odesať minút sa vlak znovu pohol. Meškanie cestou znížili ado Haydarpasy prišli iba opäť minút neskôr.


    Plavba cez Bospor bola búrlivá, Poirot znej nemal radosť. Na lodi ho oddelili od ostatných spolucestujúcich zvlaku. Potom ich už nevidel.


    Keď pristáli, od Galatského mosta sa dal odviezť rovno do hotela Tokatlian.

  


  


  


  HOTEL TOKATLIAN


  


  Vhoteli Hercule Poirot požiadal oizbu skúpeľňou. Potom sa šiel opýtať na vrátnicu, či mu neprišla pošta.


  Dostal tri listy atelegram. Pri pohľade naň trochu zdvihol obočie. Nečakal ho.


  Otvoril ho pomaly aopatrne ako zvyčajne. Vytlačený text bol jasný.


  


  Ako ste predpovedali, vKassnerovom prípade prišlo knečakanému zvratu. Prosím, ihneď sa vráťte.


  


  „Voila' ce qui est embeûtant,“ zamrmlal odovzdane Poirot. Pozrel na hodiny. „Ešte večer budem musieť odísť,“ oznámil vrátnikovi. „Kedy odchádza Simplon Orient?“


  „Odeviatej, monsieur.“


  „Môžete mi rezervovať lôžko?“


  „Samozrejme, monsieur. Vtomto ročnom období to nie je žiadny problém. Vlaky sú takmer prázdne. Prvú alebo druhú triedu?“


  „Prvú.“


  „Tre's bien, monsieur. Kam to má byť?“


  „Do Londýna.“


  „Bien, monsieur. Zahovorím vám lístok do Londýna azabezpečím lôžko vo vozni Istanbul - Calais.“


  Poirot znovu pozrel na hodiny. Odesať osem. „Budem sa mať kedy navečerať?“


  „Prirodzene, monsieur.“


  Malý Belgičan prikývol. Šiel zrušiť hotelovú rezerváciu apotom zamieril cez vestibul do reštaurácie. Keď si objednával, na pleci mu pristála ruka.


  „Ach, mon vieux, aké príjemné prekvapenie!“ ozvalo sa mu za chrbtom.


  Za ním stál územčistý starší muž ostrihaný na ježka. Na tvári mu pohrával natešený úsmev.


  Poirot vyskočil od stola. „Monsieur Bouc!“


  „Monsieur Poirot!“


  Monsieur Bouc bol Belgičan, riaditeľ Compagnie Internationale des Wagons Lits - medzinárodnej spoločnosti lôžkových vozňov - ajeho dlhoročný známy, niekdajší vysokopostavený dôstojník belgickej polície.


  „Kde sa tu beriete, mon cher - tak ďaleko od vlasti?“ vyzvedal monsieur Bouc.


  „Mal som menší prípad vSýrii.“


  „Kedy sa vraciate domov?“


  „Dnes večer.“


  „Skvelé! Aj ja. Teda do Lausanne - potrebujem tam čosi vybaviť. Zrejme idete Simplon Orientom.“


  „Áno. Požiadal som, aby mi rezervovali lôžko. Chcel som sa tu zdržať niekoľko dní, ale dostal som telegram zAnglicka vo veľmi dôležitej veci.“


  „Rozumiem,“ vzdychol monsieur Bouc. „Les affaires - les

  affaires! Ako počúvam, žnete úspechy jeden za druhým, mon vieux!“


  „Vyriešil som zopár menších prípadov,“ odvetil Hercule Poirot smárnou snahou vyzerať skromne.


  Monsieur Bouc sa zasmial. „Uvidíme sa neskôr.“


  Hercule Poirot sa sústredil na neľahkú úlohu - usiloval sa zabrániť, aby sa mu fúzy namočili do polievky. Keď ju úspešne splnil ačakal na druhý chod, poobzeral sa okolo seba. Hostia vreštaurácii sa dali porátať na jednej ruke, ale zaujali ho iba dvaja. Sedeli za stolom neďaleko neho. Mladší bol sympatický asi tridsaťročný muž, zrejme Američan.


  Pozornosť malého detektíva však upútal najmä Američanov spoločník. Mohol mať od šesťdesiat dosedemdesiat rokov. Ztejto vzdialenosti pôsobil dojmom dobromyseľného ľudomila. Prvé náznaky plešiny, vypuklé čelo ausmievavé ústa vystavujúce na obdiv neprirodzene biely umelý chrup - to všetko ukazovalo na zhovievavú povahu. Celkový dojem narúšali iba oči, malé, hlboko posadené,ľstivé. Anielen tie. Keď čosi prehodil spolusediacemu,prebehol pohľadom po miestnosti, nakrátko sa pristavil očami na Poirotovi. Vtom zlomku sekundy sa vnich mihla čudná nevraživosť anapätie.


  Odrazu sa zdvihol. „Zaplatíme, Hector,“ vytisol zhrdla sčudným priškrteným výhražným tónom vhlase.


  Keď sa Poirot pripojil vo vestibule kpriateľovi, dvojica zreštaurácie bola na odchode zhotela. Znášali im dolu batožinu,mladší muž na to dozeral. Nakoniec otvoril sklené dvere apovedal: „Hotovo, pán Ratchett.“


  Starší muž čosi súhlasne zašomral avyšiel von.


  „Eh bien,“ povedal Poirot. „Čo si myslíte otých dvoch?“


  „Američania,“ odvetil monsieur Bouc.


  „To je jasné na prvý pohľad. Myslel som na ich ľudské vlastnosti.“


  „Mládenec je príjemný človek.“


  „Aten druhý?“


  „Ak mám byť úprimný, mon cher, nebol mi veľmi sympatický. Mal som zneho nepríjemný dojem. Avy?“


  Hercule Poirot odpovedal až po chvíli. „Keď prešiel popri mne vreštaurácii, mal som pocit, akoby popri mne prešlo divé zviera - nie dravec, ale divá šelma, ak mi rozumiete.“


  „Na prvý pohľad vyzerá ako úctyhodný starší muž.“


  „Précisément. Vonkajší dojem, klietka - všetko vyzerá slušne aúctyhodne -, ale za mrežami striehne dravá šelma.“


  „Máte bohatú predstavivosť, mon vieux,“ povedal monsieur Bouc.


  „Možno, ale nevedel som sa zbaviť pocitu, že popri mne prešlo zlo.“


  „Ten úctyhodný americký džentlmen?“


  „Ten úctyhodný americký džentlmen.“


  „Možno máte pravdu,“ prehodil bodro monsieur Bouc. „Vo svete je plno zla.“


  Vtom sa otvorili dvere azamieril knim vrátnik. Tváril sa ustarostene aľútostivo. „Čudné, monsieur,“ oslovil Poirota, „ale vprvej triede nie je voľné ani jedno lôžko.“


  „Comment?“ zvolal monsieur Bouc. „Vtomto ročnom období? Asi ich obsadila nejaká skupina novinárov... alebo politikov...“


  „Neviem, monsieur.“ Vrátnik sa knemu úctivo obrátil. „Ale je to tak.“


  „Dobre teda.“ Monsieur Bouc pozrel na Poirota. „Žiadne strachy, drahý priateľ. Niečo vymyslíme. Jedno kupé - šestnástka - je vždy voľné. Má ho na starosti sprievodca!“ Usmial sa azdvihol zrak khodinám. „Najvyšší čas vyraziť.“


  Na stanici monsieur Bouca pozdravil súctivým nadšením sprievodca lôžkového vozňa vhnedej uniforme. „Dobrý večer, monsieur. Máte kupé číslo jeden.“


  Privolal nosičov atí im odviezli batožinu kvozňu splechovými tabuľkami ISTANBUL - TERST - CALAIS.


  „Vraj ste plní,“ obrátil sa ksprievodcovi monsieur Bouc.


  „Nevychádzam zúdivu, monsieur. Akoby si dnes vnoci zmyslel cestovať celý svet.“


  „Vkaždom prípade musíte nájsť miesto pre tohto džentlmena. Je to môj priateľ. Môžete ho dať do šestnástky.“


  „Šestnástka je obsadená, monsieur.“


  „Čože? Kupé číslo šestnásť?“


  Obaja muži si vymenili chápavý pohľad asprievodca - vysoký bledý muž vstrednom veku - sa usmial.


  „Áno, monsieur. Je to iba náhoda, že sa toľko ľudí rozhodlo cestovať práve dnes vnoci.“


  Monsieur Bouc nespokojne tľoskol jazykom. „VBelehrade pripoja vozeň zAtén. Pridajú aj ďalší, zBukurešti do Paríža. Ale do Belehradu prídeme až zajtra ráno. Kritická je dnešná noc. Nenájde sa voľné lôžko vdruhej triede?“


  „Jedno by sa našlo, monsieur...“


  „Tak teda...“


  „Bohužiaľ, dámske. Vkupé je jedna Nemka - slúžka či čo.“


  „La', la', to ma mrzí,“ povedal monsieur Bouc.


  „Nič si ztoho nerobte, mon ami,“ povedal Poirot. „Uspokojím sa aj snormálnym vozňom.“


  „Vnijakom prípade. Čosi také neprichádza do úvahy.“ Monsieur Bouc sa znovu obrátil ksprievodcovi. „Sú tu všetci?“


  „Jeden pasažier chýba,“ zaváhal sprievodca.


  „Kde?“


  „Lôžko číslo sedem vdruhej triede. Ten pán ešte neprišiel aoštyri minúty odchádzame.“


  „Kto je to?“


  „Angličan,“ sprievodca prebehol očami po zozname vo svojich rukách. „Monsieur Harris.“


  „Meno je dobré znamenie,“ povedal Poirot. „Čítal som Dickensa. Monsieur Harris nepríde.“


  „Zaneste batožinu monsieur Poirota do sedmičky,“ prikázal sprievodcovi monsieur Bouc. „Keby prišiel monsieur Harris, poviete mu, že mešká - lôžka nerezervujeme do odchodu vlaku -, niečo už vymyslíme. Jeho chyba.“


  „Ako si želáte, pane,“ odvetil sprievodca. Obrátil sa knosičovi avysvetlil mu, kam má odniesť pánovi batožinu. Potom odišiel od schodíkov, aby Poirot mohol nastúpiť.


  „Tout a' fait au bout, monsieur!“ zavolal naňho. „Predposledné kupé.“


  Poirotovi chvíľu trvalo, kým si prekliesnil cestu pomedzi cestujúcich, čo postávali na chodbe pred kupé. Stále musel prosiť oprepáčenie. Keď sa konečne predral ksvojmu kupé, vysoký mladý Američan zhotela Tokatlian práve zdvihol kufor.


  Pri pohľade na Poirota sa zamračil. „Prepáčte,“ povedal, „asi ste sa pomýlili.“ Potom to zo seba vysúkal po francúzsky: „Je crois que vous avez un erreur.“


  „Ste pán Harris?“ spýtal sa po anglicky Poirot.


  „Nie, volám sa MacQueen. Ale...“


  Vtom sa Poirotovi za chrbtom ozval zadychčaný ospravedlňujúci hlas sprievodcu lôžkového vozňa: „Vo vlaku, bohužiaľ, nie sú iné voľné lôžka, monsieur, atak sme pána museli dať kvám.“ Vytiahol okno na chodbičke azdvihol Poirotovu batožinu.


  Poirot spobavením zachytil ľútostivý tón vsprievodcovom hlase. Bezpochyby mu sľúbili slušné prepitné, ak do kupé nikoho iného nedá. Tak či onak, aj najveľkorysejšie prepitné stráca význam, ak sa na palube zjaví šéf osobne svlastnými požiadavkami.


  Sprievodca vyložil kufor na policu avyšiel zkupé. „Voila', monsieur,“ povedal. „Všetko je zariadené. Máte horné lôžko číslo sedem. Ominútu odchádzame.“ Rýchlo vykročil chodbou.


  Poirot vošiel do kupé. „Zriedkavý úkaz,“ utrúsil veselo. „Sprievodca vlôžkovom kupé vykladá batožinu na policu. Čosi také som ešte nepočul!“


  Spolucestujúci sa usmial. Namrzenosť ho prešla. Zrejme usúdil, že mu neostáva iné ako zmieriť sa so situáciou. „Vlak je neuveriteľne plný,“ poznamenal.


  Zahvízdala píšťalka, lokomotíva vydala dlhý kvílivý ston. Obaja muži vyšli na chodbu.


  Zvonku sa knim doniesol výkrik: „En voiture!“


  „Ideme,“ povedal MacQueen.


  Nemal celkom pravdu. Perónom sa opäť rozľahol hvizd píšťalky.


  „Počujte, pane,“ ozval sa náhle mladý muž. „Keby ste radšej spali dolu... je to určite pohodlnejšie. Môžeme sa vymeniť.“


  Ohľaduplný mládenec.


  „Nie, netreba,“ bránil sa Poirot. „Nerád by som vás oberal...“


  „Mne to vôbec neprekáža.“


  „Ste naozaj láskavý, ale...“


  Zdvorilé námietky na oboch stranách.


  „Ide len ojednu noc,“ dôvodil Poirot. „VBelehrade...“


  „Nie celkom. Teda...“


  Vlakom zrazu myklo. Obaja muži sa obrátili asledovali dlhé, pomaly sa pohybujúce osvetlené nástupište za oknom.


  Orient expres sa vydal na trojdňovú cestu naprieč Európou.

OEBPS/Fonts/LinLibertineI.otf


OEBPS/Fonts/LinLibertineB.otf


OEBPS/Misc/template.xpgt
 

   
		 
			 
		
		
     
			 
    

     
	 
    

     
	 
    

     
         
             
             
             
        
    

  





OEBPS/Fonts/LinLibertineR.otf


OEBPS/Images/bookcover.jpg





OEBPS/Images/zvyk_opt.jpeg
(pallalCheistz





